text: [{"text_idx": "#000001", "text": "\u2013 Mette Frederiksen eigur at u\u0301tskriva val"}, {"text_idx": "#000002", "text": "Forkvinnan i\u0301 radiakala vinstraflokkinum, i\u00f0 er stu\u00f0ulsflokkur hja\u0301 donsku stjo\u0301rnini sigur seg vera til rei\u00f0ar at koppa stjo\u0301rnina, um danski fors\u00e6tisra\u0301\u00f0harran ikki u\u0301tskrivar val i\u0301 seinasta lagi 4. oktober"}, {"text_idx": "#000003", "text": "\u2013 Ta\u0301 vit koma aftur u\u0301r summarfri\u0301, og fo\u0301lk aftur kunnu luttaka i\u0301 politiska kjakinum, so skal val u\u0301tskrivast, sigur Sofie Carsten Nielsen (Mynd: EPA)"}, {"text_idx": "#000005", "text": "I\u0301 fra\u0301grei\u00f0ingini seg\u00f0i nevndin m.a., at bo\u00f0ini, sum Mette Frederiksen fors\u00e6tisra\u0301\u00f0harri a\u0301 ti\u0301\u00f0indafundi i\u0301 november gav um, at minkarnir skuldu takast av d\u00f8gum, vo\u0301ru villei\u00f0andi, og ho\u0301ast hon ikki var grei\u00f0 yvir, at stjo\u0301rnin ikki hev\u00f0i heimild at krevja hetta, a\u0301tti Fors\u00e6tisma\u0301lara\u0301\u00f0i\u00f0 at kanna hetta a\u0301\u00f0renn ti\u0301\u00f0indafundin."}, {"text_idx": "#000006", "text": "Radikali vinstraflokkurin hevur, saman vi\u00f0 hinum stu\u00f0ulsflokkunum hja\u0301 donsku stjo\u0301rnini, bo\u00f0a\u00f0 fra\u0301, at hann ikki tekur undir vi\u00f0 einari o\u0301heftari advokatkanning, sum skal meta um, hv\u00f8rt grundarlag er fyri einum ri\u0301kisr\u00e6ttarma\u0301li ella ikki."}, {"text_idx": "#000007", "text": "Radikali vinstraflokkurin vil kortini hava Mette Frederiksen at u\u0301tskriva fo\u0301lkatingsval i\u0301 kjalarv\u00f8rrinum a\u0301 ti\u0301, sum nevndin hevur sta\u00f0fest."}, {"text_idx": "#000009", "text": "\u2013 Mi\u0301n a\u0301heitan til Mette Frederiksen er i\u0301 dag, at ta\u0301 vit koma aftur u\u0301r summarfri\u0301, og fo\u0301lk aftur kunnu luttaka i\u0301 politiska kjakinum, so skal val u\u0301tskrivast. Og ta\u00f0 skal henda i\u0301 seinasta lagi, ta\u0301 Fo\u0301lkatingi\u00f0 kemur saman aftur i\u0301 oktober. Men helst skjo\u0301tast gj\u00f8rligt."}, {"text_idx": "#000010", "text": "Fo\u0301lkatingi\u00f0 kemur saman aftur 4. oktober, og ver\u00f0ur val ikki u\u0301tskriva\u00f0 i\u0301 seinasta lagi ta\u0301, eru tey radikalu kla\u0301r at atkv\u00f8\u00f0a fyri einum misa\u0301liti a\u0301 Mette Frederiksen, sigur Sofie Carsten Nielsen."}, {"text_idx": "#000017", "text": "Lavrov: Vesturheimurin er farin i\u0301 kri\u0301ggj mo\u0301ti okkum"}]